
Parlamentul României

Camera Deputaţilor

	
	
	


        Comisia pentru industrii                                      Comisia pentru transporturi         
                    şi servicii                                                              şi infrastructură                                                     

              Nr.4c-3/78/2015                                                         Nr.4c-26/43/2015
                                                                                                   Bucureşti, 03.10.2017
BIROULUI PERMANENT
AL

CAMEREI DEPUTAŢILOR,

Vă înaintăm, alăturat, raportul comun asupra propunerii legislative pentru modificarea art.14 şi art.142din Legea nr.38/2003 privind transportul în regim de taxi şi regim de închiriere, cu care Comisia pentru industrii şi servicii  și Comisia pentru transporturi şi infrastructură au fost sesizate în fond, transmisă cu adresa Plx.201/2015.
În raport de obiectul şi conţinutul său, propunerea legislativă face parte din categoria legilor ordinare.


                           PREŞEDINTE,                                     PREŞEDINTE,                                          
                             Iulian Iancu                                     Lucian Nicolae Bode

                                                                                                   Bucureşti, 03.10.2017
      Plx 201/2015                                                                                                              
R  A  P  O  R  T     C  O  M  U  N
asupra propunerii legislative pentru modificarea art.14 şi art.142din Legea nr.38/2003 privind transportul în regim de taxi şi regim de închiriere
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii şi Comisia pentru transporturi şi infrastructură au fost sesizate în fond, pentru dezbatere şi avizare cu  propunerea legislativă pentru modificarea art.14 şi art.142 din Legea nr.38/2003 privind transportul în regim de taxi şi regim de închiriere, transmisă cu adresa nr. Pl.x 201/2015 din 9 martie 2015 şi înregistrată la comisii sub nr.4c-3/78/2015, respectiv nr.4c-26/43/2015.

Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, camera decizională este Camera Deputaţilor.

Propunerea legislativă a fost respinsă de Senat în şedinţa din 4 martie 2015.

Consiliul Legislativ, prin adresa nr.1061/29.09.2014 a avizat favorabil propunerea legislativă.
Comisia pentru muncă şi protecţie socială, în şedinţa din data de 17 martie 2015, a avizat negativ propunerea legislativă, aviz cu nr.4c-7/189.
Guvernul , prin punctul său de vedere nr. nr.940/MRP/28.02.2017, nu susține adoptarea acestei propuneri legislative.
Propunerea legislativă are ca obiect de reglementare modificarea art. 14 şi art. 142 din Legea nr.38/2003 privind transportul în regim de taxi şi în regim de închiriere, cu modificările şi completările ulterioare, în scopul creării a noi locuri de muncă prin creşterea numărului de autorizaţii, precum şi acordarea dreptului studenţilor şi pensionarilor de a practica transportul în regim de taxi cu o prezenţă minimă în activitate de 2 ore pe zi.
În conformitate cu prevederile art.63 din Regulamentul Camerei Deputaţilor, republicat, cu modificările şi completările ulterioare, comisiile au dezbătut propunerea legislativă şi documentele conexe în şedinţe separate.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, comisiile au examinat propunerea legislativă după cum urmează: Comisia pentru industrii şi servicii în şedinţa din 17 februarie 2015 iar membrii Comisiei pentru transporturi şi infrastructură în şedinţa din 26 septembrie 2017.

La lucrările Comisiei pentru industrii și servicii, au fost prezenți 17 deputați din totalul de 19 membri ai comisiei iar la lucrările Comisiei pentru transporturi şi infrastructură au fost prezenţi 17 deputaţi, din totalul de  19 membri ai comisiei.
Potrivit prevederilor art. 55 şi ale art. 56 alin. (2) din Regulamentul Camerei Deputaţilor, republicat, cu modificările şi completările ulterioare, la lucrările comisiilor au participat, în calitate de invitaţi reprezentanţi ai Ministerului Transporturilor.
În urma finalizării dezbaterilor, membrii celor două comisii au hotărât, cu unanimitate de voturi, respingerea  propunerii legislative pentru modificarea art.14 şi art.142 din Legea nr.38/2003 privind transportul în regim de taxi şi regim de închiriere, deoarece mărirea numărului de taxiuri pe piaţă, peste limita optimă de 4 la 1000 de locuitori, crează o supradimensionare a ofertei de serviciu, care, în cadrul taximetriei, are ca prim efect creşterea tarifului pentru acest serviciu. În ceea ce priveşte excepţia, aceasta nu se justifică deoarece activitatea de taximetrie se efectuează pe baze contractuale pe perioade zilnice care nu sunt limitate.

În raport de obiectul şi conţinutul său, proiectul de lege face parte din categoria legilor ordinare.
                     PREŞEDINTE,                                      PREŞEDINTE,                                          

                       Iulian Iancu                                     Lucian Nicolae Bode                                        

                     SECRETAR,                                            SECRETAR,

                  Roxana Mînzatu                                         Bodea Marius
Consilier parlamentar, Ioan Bivolaru                                                             Consilier parlamentar, Iulia Ioana Mircea                                                                      

Consilier parlamentar, Cristina Donea                                                           Expert parlamentar, Ruxandra Chiriac

